CELEX: 32014R0743
Language: sl
Date: 2014-07-09 00:00:00
Title: Uredba Komisije (EU) št. 743/2014 z dne 9. julija 2014 o nadomestitvi Priloge VII k Uredbi (EU) št. 601/2012 glede najmanjše možne pogostosti analiz  Besedilo velja za EGP

10.7.2014   
            
            
               SL
            
            
               Uradni list Evropske unije
            
            
               L 201/1
            
         UREDBA KOMISIJE (EU) št. 743/2014
   z dne 9. julija 2014
   o nadomestitvi Priloge VII k Uredbi (EU) št. 601/2012 glede najmanjše možne pogostosti analiz
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 14(1) Direktive,
   ob upoštevanju naslednjega:
   
               (1)
            
            
               Priloga VII k Uredbi Komisije (EU) št. 601/2012 (2) določa najmanjšo pogostost analiz za zadevna goriva in materiale, ki jo mora upravljavec uporabiti za določitev faktorjev za izračun.
            
         
               (2)
            
            
               Člen 35 Uredbe (EU) št. 601/2012 določa, da se bo Priloga VII k navedeni uredbi redno pregledovala, pri čemer bo prvič pregledana najpozneje dve leti od začetka veljavnosti Uredbe (EU) št. 601/2012.
            
         
               (3)
            
            
               Prilogo VII k Uredbi (EU) št. 601/2012 bi bilo treba spremeniti za pojasnitev klasifikacije in kategorizacije goriv in materialov, navedenih v Prilogi, da bi se izboljšala usklajenost v zvezi z uporabo ustreznih faktorjev, uporabljenih pri izračunu emisij.
            
         
               (4)
            
            
               Zaradi jasnosti je primerno nadomestiti Prilogo VII k Uredbi (EU) št. 601/2012.
            
         
               (5)
            
            
               Uredbo (EU) št. 601/2012 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za podnebne spremembe –
            
         SPREJELA NASLEDNJO UREDBO:
   Člen 1
   Priloga VII k Uredbi (EU) št. 601/2012 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 275, 25.10.2003, str. 32.
   
      (2)  Uredba Komisije (EU) št. 601/2012 z dne 21. junija 2012 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta (UL L 181, 12.7.2012, str. 30).
   
      PRILOGA
      
         
            „PRILOGA VII
            Najmanjša možna pogostost analiz (člen 35)
            
                        Gorivo/material
                     
                     
                        Najmanjša pogostost analiz
                     
                  
                        Zemeljski plin
                     
                     
                        Vsaj enkrat na teden
                     
                  
                        Drugi plini, zlasti sintezni plin in procesni plini, kot so rafinerijski mešani plin, koksarniški plin, plavžni plin in konvertorski plin
                     
                     
                        Vsaj enkrat na dan – s primernimi postopki v različnih delih dneva
                     
                  
                        Kurilno olje (na primer lahko, srednje težko ali težko kurilno olje, bitumen)
                     
                     
                        Vsakih 20 000 ton goriva in vsaj šestkrat na leto
                     
                  
                        Premog, koksni premog, naftni koks, šota
                     
                     
                        Vsakih 20 000 ton goriva/materiala in vsaj šestkrat na leto
                     
                  
                        Druga goriva
                     
                     
                        Vsakih 10 000 ton goriva in vsaj štirikrat na leto
                     
                  
                        Neobdelani trdni odpadki (čisti fosil ali mešan biomasni fosil)
                     
                     
                        Vsakih 5 000 ton odpadkov in vsaj štirikrat na leto
                     
                  
                        Tekoči odpadki
                     
                     
                        Vsakih 10 000 ton odpadkov in vsaj štirikrat na leto
                     
                  
                        Karbonatni minerali (vključno z apnencem in dolomitom)
                     
                     
                        Vsakih 50 000 ton materiala in vsaj štirikrat na leto
                     
                  
                        Gline in skrilavci
                     
                     
                        Količina materiala, ki ustreza 50 000 tonam CO2, in vsaj štirikrat na leto
                     
                  
                        Drugi materiali (osnovni, vmesni in končni proizvod)
                     
                     
                        Odvisno od vrste materiala in odstopanja, količina materiala, ki ustreza 50 000 tonam CO2, in vsaj štirikrat na leto“